钦定古今图书集成/历象汇编/庶征典/第083卷 > 《遵生八笺》 > 《四时调摄笺》
## 钦定古今图书集成/历象汇编/庶征典/第083卷 > 《遵生八笺》 > 《四时调摄笺》

正月朔，忌雨雹，主多疮疥之疾

周

### 孝王七年冬大雨雹江汉冰

按《史记周本纪》。不载。　按《竹书纪年》云云。

十三年，封非子为附庸，邑之秦。“大雨雹，牛马冻死，江
汉冰。”

按《史记周本纪》。不载。　按前编云云。〈按前编所书即竹书七年事事

《同年异》，不知何据，姑两存之以备考。

### 夷王七年冬雨雹大如砺

按《史记周本纪》。不载。　按《竹书纪年》云云。

### 襄王二十一年鲁大雨雹

按《春秋》鲁僖公二十九年：“秋，大雨雹。”　按《左传》，“为灾
也。”

〈大全〉《正蒙》曰：“凡阴气凝聚，阳在内者不得出，则奋击而为雷霆。阳在外者不得入，则周旋不舍而为风，和而散则为霜雪雨露；不和而散则为戾气曀霾。阴常散缓，受交于阳，则风雨调，寒暑正。雹者，戾气也。阴胁阳，臣侵君之象。当是时，僖公即位日久，季氏世卿，公子遂专权，政在大夫，萌于此矣。”

按《汉书五行志》，“釐公二十九年秋，大雨雹。”刘向以为，
盛阳雨水，温煖而汤热，阴气胁之不相入，则转而为
雹；盛阴雨雪，凝滞而冰寒，阳气薄之不相入，则散而
为霰。故沸汤之在闭器而湛于寒泉则为冰，及雪之
销，亦冰解而散。此其验也。故雹者阴胁阳也，霰者阳
薄阴也，《春秋》不书霰者，犹月食也。釐公末年，信用公
子遂，遂专权自恣，将至于杀君，故阴胁阳之象见。釐
公不寤，遂终专权。后二年，杀子赤，立宣公。《左氏传》曰：
“圣人在上无雹，虽有不为灾。”说曰：“凡物不为灾，不书，
书大言为灾也。”凡雹，皆冬之愆阳，夏之伏阴也。

### 景王六年鲁大雨雹

按《春秋》，“鲁昭公三年冬，大雨雹。”

按：《汉书五行志》：昭公三年，“大雨雹。是时季氏专权胁
君之象见。昭公不寤，后季氏卒逐昭公。”

《景王》七年正月，“鲁大雨雹。”

按《春秋》鲁昭公四年，大雨雹。　按《左传》，季武子问于
申丰曰：“‘雹可御乎’？对曰：‘圣人在上无雹，虽有不为灾。
古者日在北陆而藏冰，西陆朝觌而出之，其藏冰也。
深山穷谷，固阴沍寒，于是乎取之，其出之也。朝之禄
位宾客丧祭，于是乎用之，其藏之也。黑牡秬黍，以享
司寒，其出之也；桃弧棘矢，以除其灾，其出入也。将食
肉之禄，冰皆与焉。大夫命妇丧，浴用冰，祭寒而藏之，
献羔而启之，公始用之，火出而毕赋。自命夫命妇至
于老疾，无不受冰。山人取之，县人传之，舆人纳之，隶
人藏之。夫冰以风壮而以风出，其藏之也周，其用之
也遍，则冬无愆阳，夏无伏阴，春无凄风，秋无苦雨，雷
出不震，无菑霜雹，厉疾不降，民不夭札’。”今藏川池之
冰，弃而不用，风不越而杀，雷不发而震，雹之为灾，谁
能御之？《七月》之《卒章》，藏冰之道也。

〈胡传〉“阴阳之气和而散，则为霜雪雨露；不和而散，则为戾气。”曀，霾。雹，戾气也。阴胁阳，臣侵君之象。当是时，季孙宿袭位世卿，将毁中军，专执兵权，以弱公室，故数月之间，再有大变。申丰，季氏之孚也，不肯端言其事，故暴扬于朝，归咎藏冰之失。夫山谷之冰，藏之也周，用之也遍。亦古者本末备举，燮调之一事耳。谓能使四时无愆伏凄苦之变，雷出不震，无菑霜雹，则亦诬矣。意者昭公遇灾而惧，以礼为国行其政令，无失其民，雹之灾也，庶可御也。不然，虽得藏冰之道，合于《豳风七月》之诗，其将能乎？

按《汉书五行志》，昭公四年正月，大雨雹。刘向以为昭
取于吴而为同姓，谓之吴孟子。君行于上，臣非于下，
又三家已强，皆贱公行，慢侮之心生。董仲舒以为季
孙宿任政，阴气盛也。